ശിവ്സേന എം പി ഭാവന ഗവാലിയുടെ കൂട്ടാളിയെ ഇ ഡി അറസ്റ്റ് ചെയ്തു മുംബൈ: ശിവ്സേന എം പി ഭാവന ഗവാലിയുടെ സഹായിയെ കളളപ്പണം വെളുപ്പിക്കല് കേസില് ഇ ഡി അറസ്റ്റ് ചെയ്തു. എംപിയുടെ സഹായിയായി കരുതുന്ന സഈദ് ഖാനെയാണ് കള്ളപ്പണം വെളുപ്പിക്കല് നിരോധന നിയമപ്രകാരം അറസ്റ്റ് ചെയ്തത്. അദ്ദേഹത്തെ പ്രാദേശിക കോടതിയില് ഹാജരാക്കി. ഗവാലിയുമായി ബന്ധപ്പെട്ട് നില്ക്കുന്ന ചില ട്രസ്റ്റുകളില് നടന്ന ഇടപാടുകള് വ്യാപമാണെന്നാണ് ആരോപണം. മുംബൈ യുവാത്മാല് വാഷിം മണ്ഡലത്തില് നിന്നുള്ള എംപിയാണ് ഭാവന ഗവാലി. 18 കോടി രൂപയുടെ ഒരു അനധികൃത ഇടപാടുമായി ബന്ധപ്പെട്ട കേസാണ് ഇപ്പോള് ശിവസേന നേതാവിന് ദോഷകരമായി വന്നത്. മഹാരാഷ്ട്ര പോലിസ് ഇതേ കേസില് എഫ്ഐആര് രജിസ്റ്റര് ചെയ്തിട്ടുണ്ട്.